Magnus Heunicke (S), 2006-10-04:
Ja, kun lige et spørgsmål her til sidst, fordi ministeren siger, at den oprindelige plan sagde 2½ år.
Men i september 2004 kom DSB med planen om, at de 83 tog kunne leveres i perioden fra maj 2005 til udgangen af 2006, altså kun 1½ år, og det er jo det, som har fremprovokeret hele debatten om denne sag.
Det er et vigtigt hjørne i debatten om IC4-togene, som vi skal dykke mere ned i det her påbegyndte folketingsår.
Den oprindelige plan sagde altså faktisk under 1½, og nu er det altså så i den seneste plan blevet til 2½ år, og ministeren siger så, at vi rent faktisk ikke aner, om det holder stik.
Tallene har svinget fra 1½ til 2½ år, som hr. Magnus Heunicke siger.
Det er fuldstændig korrekt.
Så snart jeg får tallene fra DSB, vil jeg meddele dem til Folketingets Trafikudvalg, som jeg nu har sagt fire gange.
Ministeren nævnte jo selv 2½ år, og det er som et forsigtigt gæt efter den hidtidige plan.
Men der kommer hele tiden nye planer, og så man kan jo altid håbe, det bliver mindre end de der 2½ år.
Det har jo altså også afledte konsekvenser for køreplanen, som vi gerne skal have gjort bedre ved at bringe skinner og tog i bedre stand, og konsekvenser for Syd- og Vestbanen, hvor man har de gamle tog, der skal erstattes af IC3-tog, som først kan komme dertil, når vi har IC4-togene.
Vil det sige, at man på Syd- og Vestbanen skal vente helt indtil midten af 2009, før man får udrangeret de gamle røde tog?
Det er i hvert fald en meget, meget sørgelig nyhed.
Og vil det sige, at man skal vente til 2009, før man generelt i hele Danmark får gavn af den bedre køreplan, som vil komme med de bedre tog?
Men det er jo klart, at hvis de tre første eller fem første er leveret og kører uden problemer, er det indlysende, at der er chance for, at det går hurtigere med de næste sæt.
Den oprindelige plan var 2½ år, fordi man producerede togene successivt.
Nu er de stort set produceret, og nu skal de fyldes op, og derfor har jeg et håb om, at det kan gå hurtigt, men jeg ved det ikke.
Nu har jeg sagt det tre gange.
Jeg kan ikke komme det nærmere.
Det er i hvert fald sandt, at ministeren er præcis i sin orientering hver 14. dag til Trafikudvalget.
Det er temmelig nedslående orienteringer, for det handler hele tiden om forsinkelser og udsættelser, men orienteringen kommer trods alt hver 14. dag, og det er vi i hvert fald tilfredse med og glade for.
2½ år er så det tidsrum, vi kender nu; det er den tid, der formentlig vil gå, fra det første IC4tog kører, til vi har fået hele leveringen.
Det kan så være kortere tid, og det tror ministeren på – det vil jeg da se, før jeg tror det – men man kan måske også nok forudse, når vi nu kender området, at det vil tage lidt længere tid.
Hvordan kan det være – det er så det første spørgsmål her, og det refererer til en artikel i morgenavisen Dato for 14 dage siden – at denne tidshorisont, altså fra det første tog er leveret og kan køre, til vi får alle 83 togsæt leveret, pludselig er blevet fordoblet?
I 2005 var det sådan, at det kun ville tage et års tid, nemlig fra maj 2005 til udgangen af 2006.
Hvad er grunden til, at den periode pludselig er blevet fordoblet?
Jeg kunne bare forestille mig, at det vil gå hurtigere end som beskrevet i den oprindelige kontrakt, fordi togstammerne rent faktisk står dernede.
De skal fyldes op med indmad og computerudstyr osv., men det er jo ikke sådan, at de ikke er produceret.
Derfor vil jeg tro, at det går hurtigere, men det svar vil jeg komme tilbage til, så snart DSB har en idé om det, for det er DSB, der køber togene, og jeg har ingen forudsætninger for at svare på DSB’s vegne, før de giver mig noget input til det.
Vi bliver ved jernbanerne, men vi retter blikket mod IC4-toget, og det er der jo mange, der ville ønske, at de kunne gøre allerede nu, for det burde jo have kørt for længst, for flere år siden, i Danmark.
Det kører ikke endnu, og vi venter stadig væk på IC4-toget, og den debat har vi jo haft.
Men nu vil jeg gerne koncentrere mig om leveringsplanen, altså når – og jeg er næsten ved at sige, hvis det nogen sinde sker – det første IC4-tog kommer til at køre mellem Aalborg og Århus i en testkørsel.
Får man så alle de andre tog efterjusteret med hensyn til de fejl, man opdager, der er med dem, og det vil formentlig også være mange?
Og hvor lang tid vil der så gå?
Hvor lang tid går der fra det første tog i Danmark endelig – med 3-4 års forsinkelse, og det er jo ret meget, det tror jeg også ministeren vil indrømme – vil komme til at køre, til vi har modtaget den fulde levering af de 83 togsæt, som for alvor kan give en bedre køreplan, og vi så kan få udrangeret de gamle røde tog på Sydog Vestbanen?
Nu udestår der altså en godkendelsesproces, som Trafikstyrelsen skal gennemføre, og den hverken kan eller vil jeg blande mig i, fordi diskussionen om sikkerhed, og det tror jeg vi er fuldstændig enige om naturligvis ikke er noget, som politikere skal blande sig i.
Den skal bare være i orden, det er fuldstændig indiskutabelt.
DSB har sagt til mig, at man først vil modtage en revideret leveringsplan, efter at de første IC4tog er sat i drift.
Derfor kan jeg ikke oplyse, hvor lang tid der vil gå fra indsættelsen af det første tog, til alle togene er leveret.
Men Folketingets Trafikudvalg og jeg selv har jo sammen været nede i Italien og se, at der faktisk står ganske mange tog dernede, som er klar til levering, når først de er fyldt op med indmad, men mange af dem eller de fleste af dem er jo produceret.
Den seneste leveringsplan for IC4, som den italienske leverandør, Ansaldobreda, har udarbejdet, er fra november 2005, og heraf fremgår det, at det første IC4-togsæt forventes indsat i drift maj/juni 2006, og at hele leverancen forventes gennemført i november 2008, dvs. altså ca. 2 år.
Om det kan gå hurtigere endnu, er det, som DSB meget naturligt ikke har villet svare på, fordi man først skal have de første togsæt i gang, inden man kan tage stilling.
Med hensyn til udtalelser om, hvor længe vi har ventet på dem: Det er jo noget, jeg er fuldstændig enig i.
Det er klart, det er en kedelig sag for alle, også for den minister, der i sin tid købte togene, nemlig Jacob Buksti.
»Vil ministeren oplyse, hvor lang tid der vil gå, fra DSB på et endnu ukendt tidspunkt får en endelig godkendelse af IC4 og det første tog kan rulle i Danmark, til den samlede ordre på 83 tog er leveret, herunder hvorfor det forventede tidsrum fra leveringen af det første til det sidste IC4tog ifølge flere aviser har ændret sig markant og nu er blevet
dobbelt så langt som oplyst i 2004
Ministeren er meget stolt af sin trafikaftale med Dansk Folkeparti og Det Radikale Venstre fra 2003.
Og jeg kan forstå, at man allerede nu her 3 år efter er nødt til at se fuldstændig grundlæggende på det igen, og man er nødt til at finde mange nye milliarder kroner frem.
Jeg kan ikke forstå, hvorfor man er stolt af en 10-årig trafikaftale, hvor man bare 3 år efter at have indgået den må indrømme: Ja, vi har overhovedet ikke haft et realistisk budget, vi har investeret alt, alt for lidt, vi er nødt til at finde mange flere milliarder kroner.
Jeg tror, der er mange togpendlere og mange andre togrejsende, som er voldsomt kede af, at ministeren, Det Radikale Venstre og Dansk Folkeparti ikke investerede nok i 2003 – ikke investerede, som vi Socialdemokrater anbefalede.
Vil der komme flere penge, eller vil der komme færre penge til udbetaling efter rejsetidsgarantien af, at man indfører ny køreplan med indbyggede forsinkelser, og af, at man laver den her 24-timers-regel?
Vil det betyde udbetaling af flere penge fra rejsetidsgarantien, eller vil det betyde færre penge til de plagede pendlere og togrejsende?
Jeg kan også bekræfte, at det viste sig, at der var behov for endnu flere penge, fordi tilstanden var værre end den, vi havde fået opgivet.
Men nu har vi for første gang, og nu går jeg de 35 år tilbage, foretaget så grundig en analyse, at vi kender hver en meter af sporenes tilstand.
Det er prisværdigt, at vi har gjort det.
Med hensyn til tallene for, om der kommer mere eller mindre til udbetaling: Det har jeg jo ingen forudsætning for at vide, for jeg ved ikke, hvor mange forsinkelser der er fremover.
Hermed sluttede spørgsmålet.